Motlysblender

Motlysblender (engelsk: lens hood) også kalt solblender, kan brukes for å redusere refleksflekker (engelsk: lens flare) også kalt lysskjær, i fotografier. Refleksflekker er synbare reflekser og lysspredning av en lyskilde innvendig i et linsesystem. I et fotografi viser refleksflekkene seg som stjerne-ringer eller bueformede forstyrrelser som forringer fargekontrasten. Forekomsten av refleksflekker kan også påvirkes av blenderlamellene. Hvis blenderen for eksempel består av syv lameller, kan man oppleve et syvkantet mønster. Også fargesammensetningen kan variere, som en følge av fargebrytningen i linsesystemet.

Motlys kan gjerne oppstå når man fotograferer et område med lyskilder, som for eksempel gjenskinn av sollys eller direkte sollys (motlys). Dette kan for eksempel skje ved soloppgang, solnedgang, lav sol om vinteren eller hvis man fotograferer en lyskaster eller et opplyst mål. Man kan også oppleve motlys ved lys, overskyet himmel. I måneskinn kan også månen gi motlys. En motlysblender med en god innvendig overflatebehandling (matt, sort overflate med riller) kan ofte være til god hjelp. Et objektiv sies å ha gode motlysegenskaper hvis det begrenser slør, reflekser og tap av kontrast.

En motlysblender kan også redusere antall fremmedlegemer (f.eks. fingeravtrykk, sand, regn, sne osv.) på den fremste linsen. Hvis motlysblenderen kommer inn i billedfeltet, vil det føre til (mekanisk) vignettering.

Noen ganger kan man ønske å ikke bruke motlysblender f.eks. av kunstneriske årsaker for å fremheve eller skape reflekser. Dette kan også oppnås med spesialfiltere.

Beregning
Den grunnleggende motlysblender-formelen beregner
motlysblenderens indre diameter ytterst:

Fra denne formelen kan motlysblenderens lengde utledes:

Eksempler:
I et objektiv med brennvidde 85 mm har den fremste linsen en diameter på 45 mm og motlysblenderens indre diameter ytterst er 60 mm, objektivet er beregnet på fullt småbildeformat (24 × 36 mm, diagonal = 43,27 mm).

Vil en motlysblender som er 29 mm lang være passende?

Ja, det ser ut som en sylindrisk motlysblender med lengde 29 mm (regnet fra den fremste linsen) vil passe ganske bra når motlysblenderens indre diameter ytterst er 60 mm.

Hva er den største lengden for en motlysblender når den indre diameteren ytterst er 60 mm?

En sylindrisk motlysblender kan da være opptil 29,5 mm lang (regnet fra den fremste linsen).

Eksterne lenker 
 Forklaring på hvordan refleksflekker oppstår og hvordan de kan undertrykkes eller reduseres. (engelsk)   

Fototeknikk